असल नुहार को कायम रखने को जीवन शैली में पंजाबी अपनाओ
उम्मीदपब्लिकेशन एवं उड़ान फाउंडेशन भवानीगढ़ की ओर से बुधवार को बठिंडा के थर्मल मार्केट में मां बोली पंजाबी को समर्पित साहित्यिक समागम कराया गया जिसमें भारी संख्या में शायर एवं साहित्य प्रेमियों ने शिरकत की।
विशेषतौर पर पहुंचे गायक गीतकार राजविंदर कोटशमीर ने अपनी मिनी कहानी सुनाई और शायरों साहित्य प्रेमियों को मां बोली पंजाबी की असल नुहार को कायम रखते हुए रोजमर्रा जीवन शैली में ज्यादा से ज्यादा पंजाबी शैली को अपनाने पर जोर दिया। एनजीओ कोआर्डिनेशन कमेटी के प्रधान राकेश नरूला ने अच्छी साहित्यिक किताबें पढ़ने, मां बोली पंजाबी में लिखने-बोलने तथा पंजाब के वातावरण के विरसे को बचाने के लिए हर तरह के पौधे लगाने का आह्वान किया। इस अवसर पर रणदीप सिंह, अवतार माझी, रशपाल रिशु, नरिंदर भुल्लर एवं दिनेश कुमार विशेष तौर पर पधारे।
इस अवसर पर विशेष तौर पर नौजवान प्रवासी शायर हरदीप भंगु के तीसरे काव्य संग्रह पीड़ां दे परछावें का लोकार्पण किया गया। टीवी एंकर अदाकार कंवलजीत सिधू ने शायर हरदीप भंगू की रचनाएं पढ़ी। जंटी बेताब, ने हरदीप भंगू के जीवन, कार्यक्षेत्र, रचनाओं की शैली, परवास की पीड़, वतन का मोह एवं नुहार बदलते जा रहे गांवों का ब्यौरा, रिश्तों में बिखराव का खुलासा किया।
कार्यक्रम की मेजबानी तलविंदर सिधू ने किया। मंच संचालन एवं एंकर कंवलजीत सिंह ने खूबसूरत शेरो-शायरी लोक कवियों की नामवर रचनाएं सुनाकर किया। रशपाल बराड़ शायर जसवंत सिंह सिधू ने अपनी रचनाएं सुनाकर मां बोली के प्रति सम्मान का संदेश दिया। साहित्य प्रेमियों में गुरप्रीत बींबड़, गुरप्रीत सिधू, मनदीप सिंह मनु आनंद गुप्ता विशेष तौर पर पहुंचे।
पीड़ां दे परछावें पुस्तक रिलीज करते गीतकार राजविंदर कोटशमीर अन्य
कार्यक्रम
hin_Deva hin_Deva hin_Deva hin_Deva hin_Deva mai_Deva hin_Deva